Tanto os adultos como as ninfas son predadores; os adultos capturan atros insectos a o vuelo y as ninfas s'alimentan d'invertebraus y de chicotz vertebraus aquaticos (cullaretas, chicotz peixes). Os odonatos viven entre un y seis meses.[2] A suya reproducción ye exclusivament sexual; o apareamiento tiene puesto con freqüencia en pleno vuelo; dimpués, a fembra encieta a mesa d'os uegos en l'augua; o desembolique postembrionario pansa por una fase de neánida seguida d'una fase de ninfa que sufre numerosas mudas antes d'aconseguir o estau adulto. A ninfa abandona l'augua para realizar a suya metamorfosis; con freqüencia puya a os tallos de plantas, penyas, depósitos d'augua, an remaneixen immobils dica que emerge o adulto.